BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 3.12.2008 
SEC(2008) 2931 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружаваща  
Предложение  за 
 
ДИРЕКТИВА  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
относно  ограничението  на употребата  на определени  опасни  вещества  в 
електрическото  и електронното  оборудване  
  
Обобщение  на оценката  на въздействието  
 
 
{COM(2008) 809 окончателен } 
{SEC(2008) 2930} 
BG 2   BG ОБОБЩЕНИЕ  
ОБОСНОВКА  НА ПРЕГЛЕДА  
Целта  на Директива  2002/95/ ЕО е да се ограничи  употребата  на опасни  вещества  в 
електрическото  и електронното  оборудване , за да се спомогне  по този начин  за 
опазването  на човешкото  здраве  и за екологосъобразното  оползотворяване  и 
обезвреждане  на отпадъчното  електрическо  и електронно  оборудване . Прегледът  на 
директивата  се извършва  по две основни  причини : 
1. Комисията  си е поставила  за цел да създаде  по-добра  регулаторна  среда  — 
опростена , разбираема , ефективна  и приложима . Регулаторната  среда , в която  действат  
предприятията , оказва  влияние  на конкурентоспособността  им, на способността  им да 
растат  и да създават  работни  места . Целта  за по-добро  регулиране  е важен  елемент  от 
Стратегията  на ЕС за партньорство  за растеж  и работни  места  (Лисабонската  
стратегия ). Има достатъчно  възможности  за усъвършенстване  на директивата  по 
отношение  на прилагането  ѝ, на контрола  над изпълнението  ѝ и на съгласуваността  ѝ. 
2. Съгласно  Директивата  за ограничението  на опасните  вещества  Комисията  следва  да 
извърши  преглед  на предвидените  в нея мерки , по-специално  с оглед  на включването  
на две допълнителни  категории  оборудване  в обхвата  ѝ (категории  8 и 9: медицински  
изделия  и прибори  за контрол  и управление ) и с оглед  на адаптирането  на списъка  на 
ограничените  вещества . 
 
ПРОБЛЕМ  И ЦЕЛИ   
Постигането  на целите  на Директивата  за ограничението  на опасните  вещества  се 
затруднява  и оскъпява  от някои  свързани  с несигурността  при прилагането  ѝ проблеми , 
например  липсата  на хармонизация  при тълкуването  на определенията  и различните  
изисквания  за доказване  на съответствието  на продуктите ; от проблеми  при контрола  
над изпълнението , например  при дейностите  по надзор  на пазара , които  не са 
оптимални ; от проблеми , свързани  с установената  липса  на съгласуваност  с някои  
други  законодателни  актове  на Общността  или несъответствие  с научно -техническия  
напредък , например  възможните  съвпадения  с Регламента  относно  регистрацията , 
оценката , разрешаването  и ограничаването  на химикали  (REACH) или с Директивата  
относно  използващите  енергия  продукти , и от проблеми , свързани  с необходимостта  да 
се разшири  обхватът  на преглежданата  директива , за да бъдат  включени  в него  
медицинските  изделия  и приборите  за контрол  и управление .  
Целите  на прегледа  са: подобряване  на прилагането  и контрола  над изпълнението  на 
директивата , повишаване  на степента  на съгласуваност  със свързаните  законодателни  
актове  на Общността  относно  продуктите , подобряване  на икономическата  
ефективност  на директивата  и увеличаване  на ползите  за околната  среда . 
 
ПРОЦЕДУРАТА  ЗА ПРЕГЛЕД  
Бяха  проведени  две консултации  със заинтересовани  лица  и редица  проучвания . Те 
бяха  свързани  с темите  на прегледа  и с вариантите  за провеждане  на политика  в 
BG 3   BG рамките  на всяка  тема . Тези  консултации  и проучвания  спомогнаха  за определянето  и 
анализирането  на редица  конкретни  варианти , посочени  по-долу . 
 
ВАРИАНТИ  
Възможните  варианти  са групирани  в три основни  категории : 
 1. Внасяне  на повече  яснота  и опростяване  на директивата  
 2. Подобряване  на контрола  над изпълнението  на национално  равнище  
 3. Адаптиране  на директивата  към научно -техническия  напредък  
В рамките  на всяка  от основните  категории  бяха  разгледани  няколко  варианта , като за 
всеки  вариант  бе извършен  анализ  на разходите  и ползите . 
 
ИЗБРАНИ  ВАРИАНТИ  
В обобщение , бяха  препоръчани  следните  варианти : 
Да се внесат  изменения  в законодателния  текст  с цел уточняване  на обхвата  и 
определенията , по-специално  чрез създаване  на списък  на продуктите , определящи  
обхвата  на Директивата  за ограничението  на опасните  вещества , като този списък  
следва  да бъде  задължителен  и да не зависи  от обхвата  на Директивата  относно  
отпадъците  от електрическо  и електронно  оборудване . 
Да се въведат  всички  разпоредби , които  са свързани  с тази  област  и вече се 
използват  в „Пакета  на ЕС относно  предлагането  на продукти  на пазара “ по 
отношение  на: 
– дейностите  по надзор  на пазара  на национално  равнище ; 
– механизмите  за оценяване  на съответствието  на продуктите  преди  
пускането  им на пазара  въз основа  на декларация  от страна  на 
производителя ; 
– презумпцията  за съответствие  на продуктите  въз основа  на 
хармонизираните  стандарти  и маркировката  „СЕ“. 
Да се адаптират  процедурите  за освобождаване  от изискванията , например  чрез 
въвеждане  по процедурата  на комитета  на изискване  заявителите  да анализират  всички  
възможни  заместители , преди  да подават  искане  за освобождаване , и чрез въвеждане  на 
допълнителни  критерии  за освобождаване ;  
В обхвата  на Директивата  за ограничението  на опасните  вещества  поетапно  да 
се включат  медицинските  изделия  и приборите  за контрол  и управление ; да не се 
въвеждат  изменения  в списъка  на ограничените  вещества . 
 
ПОЛЗИ  и РАЗХОДИ  
BG 4   BG По-долу  е представен  общ преглед  на разходите  и ползите  при тези варианти : 
Опитът  с оценяването  на действителните  разходи  за предприятията  за постигане  на 
съответствие  е малък ; смята  се, че тези разходи  ще варират  от 1 до 4 % от оборота  за 
продуктите , които  понастоящем  попадат  в обхвата  на Директивата  за ограничението  на 
опасните  вещества . Според  по-новите  проучвания  общите  разходи , свързани  с 
Директивата  за ограничението  на опасните  вещества , ще възлязат  средно  на 1,9 % от 
оборота  на предприятията  (вече извършени  разходи  и еднократни  бъдещи  разходи ).  
При медицинските  изделия  и приборите  за контрол  и управление , някои  от които  се 
произвеждат  в малко  количество  или употребата  им е от изключително  значение  и 
следователно  подлежат  на много  изпитвания  и изисквания  за надеждност , 
приблизителните  годишни  разходи  за постигане  на съответствие  се оценяват  на 400—
1600 милиона  евро ; твърди  се дори , че разходите  за постигането  на съответствие  с 
Директивата  за ограничението  на опасните  вещества  за някои  сложни  продукти  биха  
могли  да достигнат  7—10 % от оборота  (за нови  продукти ) или 1—10 % от оборота  
(при изменения  на съществуващи  продукти ). Голяма  част от тези разходи  се отдава  на 
дългите  цикли  на разработване , изпитване  и одобряване  при по-сложните  продукти . 
Поради  тази причина  се предлага  поетапно  включване  на тези продукти  в обхвата  на 
директивата , което  ще даде  възможност  преустройството  на производството  да се 
извърши  в рамките  на съществуващите  ресурси  и цикли  на разработването  на 
продуктите . 
Директивата  за ограничението  на опасните  вещества  не предвижда  изрични  задължения  
за държавите -членки  да представят  доклади  нито  за производителите  — да осигуряват  
информация , като в повечето  случаи  държавите -членки  не са въвели  такива  
законодателни  изисквания  на национално  равнище . Смята  се, че процедурата  за 
освобождаване  от изискванията  е твърде  дълга  за продуктите , чийто  етап на въвеждане  
на пазара  е кратък ; хармонизирането  на изискванията  за съдържанието  на заявленията  
за освобождаване  и уточняването  на срока  на валидност  на правото  на освобождаване  
ще доведат  до ускоряване  на процедурата , до повишаване  на правната  сигурност  и до 
намаляване  на административния  товар  както  за властите , така и за заявителите .  
Въвеждането  на хармонизирани  изисквания  за обхвата , определенията , оценяването  на 
съответствието  на продуктите  и надзора  на пазара , които  са съгласувани  с изискванията  
на други  свързани  с продуктите  законодателни  актове  на ЕС, ще повиши  правната  
сигурност  и ще намали  по този  начин  административното  бреме .  
На първия  етап от прилагането  на тези преразгледани  разпоредби  за държавите -членки  
и производителите  би могло  да възникне  допълнително  административно  бреме , 
което  ще зависи  от текущото  равнище  на готовност  на държавите -членки  за правилно  
изпълнение  и от целесъобразността  на мерките  на производителите  за осигуряване  на 
съответствието  на продуктите  с изискванията .  
Според  службите  на Комисията  преразглеждането  на директивата  ще генерира  
положителни  нетни  общи  ползи , макар  и умерени  по размер . Освен  това препоръчаните  
варианти  ще окажат  значителен  кумулативен  ефект  за внасяне  на повече  яснота  в 
директивата  и за хармонизирането  на прилагането  и контрола  над изпълнението  ѝ и ще 
допринесат  за подобряване  на регулирането . 
BG 5   BG Ползите  за околната  среда  вероятно  ще бъдат  значителни : тежки  метали  в голям  
обем , които  са забранени  съгласно  Директивата  за ограничението  на опасните  вещества  
(>1400 тона  олово , приблизително  2,2 тона  кадмий ), се използват  при производството  
на медицински  изделия  и прибори  за контрол  и управление , на които  се дължат  0,2–
03 тегловни  процента  от отпадъците  от електрическо  и електронно  оборудване ; при 
неправилно  управление  на отпадъците  тези вещества  биха  могли  да бъдат  изпуснати  в 
околната  среда  (само  49,7 % от отпадъчните  медицински  изделия  и 62,5 % от 
отпадъчните  прибори  за контрол  и управление  се събират  отделно ); ограничаването  на 
употребата  на тези вещества  с помощта  на директивата  ще доведе  в дългосрочен  план  
до елиминиране  на наличието  им в съответните  продукти  и в отпадъците  от тях; по-
нататъшният  анализ  показва , че дори  при хипотеза  за много  по-високи  равнища  на 
рециклиране  включването  на тези категории  оборудване  в обхвата  на директивата  ще 
генерира  ползи  за околната  среда . 
Като  се има предвид , че според  констатациите  от извършваните  понастоящем  проверки  
от държавите -членки  близо  44 % от провереното  електрическо  и електронно  
оборудване  не съответства  напълно  на изискванията , ефективните  механизми  за 
пазарен  надзор  на национално  равнище  и засиленото  сътрудничество  между  властите  
на държавите -членки  за отстраняване  на несъответстващите  продукти  вероятно  ще 
повишат  значително  ползите  за околната  среда  от директивата  чрез минимизиране  на 
броя  на несъответстващите  продукти  на пазара .  
Що се отнася  до адаптирането  на списъка  на опасните  вещества , които  са обект  на 
регулиране  от директивата , при подготвителните  проучвания  бяха  набелязани  
вещества , които  могат  да бъдат  включени  в списъка , но поради  липсата  на достатъчно  
сведения  за заместителите , която  не позволява  ясно  да се определи  дали  тези 
заместители  са по-безопасни  за околната  среда  или — когато  наистина  има по-
безопасни  за околната  среда  алтернативи  — дали  разходите  за заместването  са 
съразмерни  с екологичните  ползи , смята  се, че практически  не е възможно  да бъде  
предложено  включването  на нови  опасни  вещества  в обхвата  на Директивата  за 
ограничението  на опасните  вещества .